
STJEPAN RUSIĆ I NJEGOV PRIJEVOD SV. PISMA 


MARKO JAPUNDŽIĆ, Rim 


Ilirski preporod potakao je u prošlom stoljeću mnoge naše 
javne radnike na proučavanje, između ostaloga, i naše književne 
starine. Tako je u drugoj polovici prošloga stoljeća izašao na 
glas Stjepan Rusić i njegovi spisi. Svoj glas Rusić treba da zahva- 
li u prvom redu prof. Šimi Ljubiću, koji ga je proglasio pobor- 
nikom narodne liturgije, protiv uvcđenja tuđinštine, i muče- 
nikom za svoje narodne ideale: Ljubićevo mišljenje prihvatili 
su jednostavno i drugi pisci, a da se nijesu potrudili da ispitaju, 
kako stoje činjenice. 

Mi ćemo niže prikazati cjelokupni rad Rusićev, a sada želi- 
mo samo naglasiti, da postoje dva Rusićeva prijevoda Sv. Pisma. 
Prvi prijevod sadrži epistole i evanđelja rimskoga misala i nosi 
naslov « Missala Rimskoga Slovinska illiti Illiricka Sctegna, 
Vanghjeglja i gneka pomolegna na svoj parvorodni um povra- 
chjena po Sapovjedi Prisvetoga Otza Benedikta P.P. XIV. od 
S.R. Popa Dubrovackoga », dakle, to je samo t.zv. « Izborno Sv. 
Pismo » ili « aprakćs », koje je Ljubić bio proglasio « hrvatskim 
misalom » i na osnovu te tvrdnje i Rusićeve kritike Karama- 
nova glagoljskoga misala stvorio od Rusića pobornika za na- 
rodni jezik u liturgiji. Danas se taj prijevod čuva u Vatikanskoj 
knjižnici. 


! Potpuni naslov glasi: Missala Rimskoga Slovinska, illiti Illiricka Scte- 
gna, Vanghjeglja i gneka pomolegna na svoj parvorodni um povrachjena po 
Sapovjedi Prisvetoga Otza Benedikta P.P. XIV od S.R. Popa Dubrovackoga. 
Čuva se u Vat. knjižnici: Fondo Borg. Illir. 7. 

Drugi prijevod sadrži cijeli Novi Zavjet. Taj se prijevod 
čuva u arhivu Kongregacije de Propaganda Fide i bio je do- 
dan aktima Kongregacije i zato bez posebne signature. Naslov 
mu je « Novi Uviet Gospodina nascega Iesusa Christa uopchje- 
gnenoga glascegna Po Sapovjedi Sixta V prighledan S' oblastim 
Klementa VIII raSglascen, i u slovinski jeSik na poklon Bene- 
dikta XIV Zaerkve Svete Samovladalazaa iSgovoren ». 

Svojevremeno sam proučavao taj prijevod, kad sam pisao 
o životu i radu Mateja Karamana? 


I. 


Osoba i rad Stjepana Rusića 


Stjepan Rusić* rodio se je u Dubrovniku. Godina rođenja 
je nepoznata, ali kako je već g. 1717. objavio svoj pjesnički 
sastavak u počast ruskoga cara Petra Velikoga, moramo zakju- 
čiti, da se je rodio oko god. 1700. ili nešto prije. Umro je u 
Dubrovniku 1770. god. ' 

Prve vijesti o radu Rusićevu daje nam talijanski pijarista 
Francesco Maria Appendini, koji je neko vrijeme živio i djelo- 
vao u Dubrovniku“ Rusić je bio svećenik i sakristan dubro- 
vačke katedrale. Prema Appendiniju bio je čovjek talentiran, 
učen i pošten. Napisao je više djela, no u svojim djelima tražio 
je «i termini troppo ricercati », t.j. stvarao je nove riječi i 
oblike, pa je radi toga i radi svojih oštrih kritika bio i sam 
žestoko napadan i kritiziran. Takvo je mišljenje vladalo o nje- 
mu još 30-60 godina poslije njegove smrti. 


2 Čuva se u Arhivu Kongr. de Propaganda Fide. Kodeks nije imao isprva 
posebne signature, nego je bio priložen kao dokumenat na « Scritture riferite 
nei Congressi, 30 (Moscovia, Polonia, Ruteni) ». 

3 Vidi: JAPUNDŽIĆ O.M., Maiteo Karaman, Arcivescovo di Zara, Roma 1961. 

4 Rusićevo prezime poznato nam je samo iz talijanskih i latinskih djela, 
gdje se njegovo prezime nalazi samo u obliku « Rosa ». Stoga su neki hrvatski 
pisci upotrebljavali oblik Ružić. No sasvim je sigurno, da je hrvatski oblik bio 
Rusić, jer on sam za tal-lat. ime «rosa » upotrebljava hrvatski oblik « rusa » 
ili « russa ». 

5 Francesco Maria Appendini rođen je u Poirinu 4. studenoga 1768., a umro 
u Zadru 3. siječnja 1837. Nauke je svršio u Rimu. Od god. 1791. profesor i rektor 
pijarističkog zavoda. Arheolog i historik latinske i talijanske literature. Napisao 
je uz ostalo: « Notizie istorico-critiche sull'Antichita - Storia e Letteratura 
de' Ragusci », te « Grammatica della lingua Illyrica » (Hrv. encikl. I, 526). 

* Vidi APPENDINI F.M., Notizie istorico-critiche sulle Antichita, Storia e Let: 
teratura de' Ragusei, II, Ragusa 1803, str. 305. 

S naše strane nadodali bismo, i to na osnovu njegovih pole- 
mičkih radova, da je Rusić spadao u onu vrst « sveznadara », 
koji su se bavili svim mogućim problemima, a da zato nijesu 
imali potrebne spreme. Ne želimo time umanjiti njegov ugled, 
nego samo naglasiti jedan nedostatak, koji se vidno osjeća u 
njegovu radu. 

Napisao je: «Život G. Jesusa Crista... savršen životom 
B.D.M. » (izašlo u Mlecima g. 1764. i 1774.). Ostalo mu je u 
rukopisu « Manuale theologicum latino-illyricum, explicationes, 
definitiones, et descriptiones exhibens ordine alphabetico ». Rusić 
se je bavio također i pjesmom, pa je ostavio spjev « Petar 
Aleksiović, aliti petnaest zlamenjah dielah i čestih Petr+ parva- 
go Samodaržca Rusinskoga, spievanje g. 1717 »; i « U hvalu Ani- 
ce Boškovića, piesan ». Osim toga ima više latinskih i talijanskih 
sastavaka, kako tvrdi Ljubić. 

No ono, po čemu je Rusić posebno došao na glas, jest nje- 
gova kritika Karamanova misala, što ju je on uputio na Propa- 
gandu, pod naslovom: « Annotazione in ordine alla versione 
detta Slava del Messale Romano stampato in Roma 1741 ». 
Kritika se Rusićeva sastoji od dva dijela. 

U prvom dijelu Rusić u pet točaka ili « Trovo », izlaže svoje 
mišljenje o postanku hrvatskoga naroda i jezika. To se mišlje- 
nje potpuno razilazi od današnjega modernog istraživanja, pa 
se stoga ne želimo na to posebno obazirati. 

U drugom dijelu Rusić u 12 paragrafa kritizira sam tekst 
misala. Kritika je imala svrhu da pokaže, kako Karaman nije 
poznavao niti staroslavenskoga jezika, niti teologije, pa je tako 
napisao neke heretičke tvrdnje. Ako se uzme u obzir, da je 
to bila prava tužba upravljena na Propagandu, može se shvatiti 
sva težina optužbe. 

Karaman na poziv Propagande napisa samoobranu na 592 
stranice velikoga formata. I to je djelo razdijeljeno u dva dijela. 
Prvi povijesni do 346. str. i drugi filološki. U tom je djelu Ka- 
raman velikim znanstvenim aparatom pokazao Rusićevo nepo- 
znavanje povijesnih činjenica, filološku nespremu i zlonamjerno 
izvrtanje tekstova. 


"LJUBIĆ Š., Ogledalo književne poviesti jugoslavjanske na podučavanje 
mladeži, II, Rieka 1869, str. 464. 

* Potpuni naslov glasi: Annotazione in ordine alla versione slava del 
Messale Romano stampato in Roma lVanno 1741. - Memoriale dell'abbate Stefano 
Rosa al Prefetto della Propaganda, onde si corregano alcuni errori da lui anno- 
tati nelle versioni slave del Messale Romano. - Vidi: Identita, str. 15.-17. 

Ljubić je na osnovu tih Anotacija i onoga, što su već prije 
pisali protiv Karamana Šafarik i Kopitar, proglasio Rusića pro- 
tivnikom rusifikacije glagoljskoga misala i pobornikom za uvo- 
đenje živog jezika u liturgiju. 

Što se tiče prve tvrdnje, nju je zanijekao već Jagić, do- 
puštajući ipak, da se je Rusić borio za narodni jezik u liturgiji." 

Mi smo na drugom mjestu pokazali, da Rusić ne samo nije 
bio protiv rusifikacije, nego nije bio niti za narodni jezik u 
liturgiji. Rusić, jednako kao i Karaman, nije poznavao, niti je 
mogao poznavati razne redakcije staroslavenskoga jezika, jer 
je proučavanje staroslavenske starine došlo mnogo kasnije. Da- 
pače, nije dovoljno poznavao ni staroslavenskoga jezika, kako 
to najbolje pokazuju njegove Annotazioni." 

Uz navedena djela postoje i dva već spomenuta prijevoda 
Sv. Pisma, o kojima želimo sada govoriti. 


II. 


Prijevod Sv. Pisma 


Kako vidjesmo, postoje dva Rusićeva prijevoda Sv. Pisma, 
jedan potpuni prijevod i drugi djelomični, t.j. izborna evanđelja 
i poslanice. 

I jedan i drugi prijevod dali su povoda već spomenutom 
prof. Š. Ljubiću, da uzdigne Rusića i napadne biskupe i prelate 
Rimske Kurije kao neznalice i nesposobne ljude. 

Očito je, da su ta dva prijevoda nastala u razno doba, jer 
im je jezik i pravopis različit. Za « Novi Uviet » znamo sasvim 
sigurno, da je već 1750. g. bio predložen na odobrenje Propa- 
gandi, kako se vidi iz lista ninskoga biskupa Antuna Tripkovića, 
koji je bio jedan od cenzora toga prijevoda. List je bio priklju- 
čen samomu prijevodu, a datiran je 3. kolovoza 1754. Uzmemo 
li u obzir, da se je prijevod nalazio u Rimu već 1750. g., očito je, 
da je prijevod učinjen prije te godine. Budući da se radi o 
jednom dosta opsežnom djelu, mislimo, da ne ćemo mnogo 


% Vidi P. J. ŠAFARIK, Geschichte, I, str. 159 i 176. J. B. KOPITAR, Glagolita 
Clozianus, Vindobonae 1836, str. XVI. i sl. 
9 Jagić V., O hrvatskoj glagolskoj književnosti, - u knjizi: VODNIK B., Po- . 
Vijest hrvatske književnosti, Zagreb 1913, str. 51. 
s Usp. JAPUNDŽIĆ M., Matteo Karaman, Arcivescovo di Zara, Roma 1961, 
str. 83. - 102. 

pogriješiti, ako stavimo njegov postanak između 1740. i 1750. 
god. Cenzor slavenskih kodeksa Vat. knjižnice iz prošlog sto- 
ljeća, Bobrowski, meće postanak « Sctegna » između 1738. i 
1758 _ g. No to je očito krivo, jer sudeći po jeziku i pravopisu 
Sctegna su nastala svakako prije Novoga Uvieta, pa prema tome 
prije 1740. g., ako ne i prije 1738. god. 

Evo nekoliko primjera, koji nam najbolje pokazuju očite 
razlike, pa prema tome svjedoče, da su ta dva prijevoda nastala 
sasvim sigurno u različito doba. 


Lekcionar Novi Uviet 
Rimjan. Poglav. 13:13 Rimjan. Poghl. X:1I-11 
daje doba erje doba 
hoddimo hodimo 
budditte budite 
Sliedjegne svetoga Vanghjeglja 

po rodu Luke Blagovies po Luzi 
Luk. Poglav. 21, redak 25 Poghl. XXI - 25 
mjesezu miesezu 
sahnuch oddstrahhe sahnuch cegljad od strahhe 
dogaghjati dogadjati 


Pozabavimo se najprije s knjigom Sctegna. Potpuni naslov, 
kako vidjesmo, glasi: « Missala Rimskoga Slovinska illiti Illi- 
ricka Sctegna, Vanghjeglja i gneka pomolegna na svoj parvo- 
rodni um povrachjena po Sapovjedi Prisvetoga Otza Benedikta 
P.P. XIV od S.R. Popa Dubrovackoga ». To je papirni kodeks for- 
mata 19.5 x 28 cm. Po originalnoj paginaciji: 1010 stranica. Bu- 
dući da neki slavenski kodeksi Vat. knjižnice nemaju ni folija- 
cije, ni paginacije, ili su opet krivo označeni, na naš prijedlog, 
Prefekt Knjižnice dao je provesti u svim kodeksima folijaciju 
na moderni način, tako je i taj kodeks dobio novu folijaciju te 
sada broji 483 folija. Kako se vidi iz samoga naslova, sadrži epi- 
stole, evanđelja, a neke mise imaju potpuni prijevod svih dije- 
lova, t.j. ulaznu antifonu, gradual, antifonu na prikazanje i na 
pričesti, tako na pr. Uskrs i cijela oktava i još neki drugi veći 
blagdani. Ima u prijevodu cijeli Ordo Missae, ali manjka Canon 
Missae. Od folija 457a do 465a nalaze se neki blagoslovi. 

Prof. Š. Ljubić naziva taj kodeks misalom.“ Kako se oba 


2 8. LJUBIĆ, Ogledalo, II, str. 464. 

kodeksa, t.j. Sctegna i Novi Uviet, nalaze u Rimu, sigurno je, 
da ni Ljubić, ni Appendini, koji je prvi donio tu vijest, nijesu 
nikada vidjeli tih djela, što su u njihovim očima trebala da 
pronesu slavu Rusiću. Appendini je pošao tako daleko, da ne 
govori samo o prijevodu Rusićeva misala, nego i o kritici gla- 
goljskoga brevijara, što ih je priredio (nitko manje, nego Ar- 
menac) Josip Assemani, kardinal Rimske Crkve, dakle ne Ka- 
raman, kasniji biskup osorski, a zatim nadbiskup zadarski, koji 
uostalom nikada i nije bio priredio brevijara. Da stvar bude 
još zanimljivija, sam papa je naredio najprije Karamanu (ili 
po Appendiniju Assemaniju), da priredi glagoljski misal, a za- 
tim u pet vlastoručnih listova potiče Rusića, da kritizira prije- 
vod misala. 

Tko poznaje rad Rimske Kurije, zna dobro, koliko vremena 
treba prije nego se izda jedan službeni dekret, i baš u pitanju 
toga misala prošlo je više godina, i učinilo se je mnogo sje- 
dnica prije nego je došlo do dozvole da se pristupi radu za pri- 
jevod misala.“ Prema tome još je čudnija tvrdnja, da je papa 
privatnim listovima poticao Rusića, jednoga nepoznatoga sve- 
ćenika, da kritizira misal, što ga je pripremio, po službenoj na- 
redbi Kurije, u Rimu dobro poznati i vrlo ugledni nadbiskup 
zadarski, Karaman. I to upravo Benedikt XIV., koji poslije iz- 
bora za papu nije htio više da zna niti za svoje bivše najintimnije 
prijatelje." 

Kako su izašle van sve te teorije, teško je reći. Za Ljubića 
znamo, da je on slijedio Appendinija, a ovaj je kao stranac dobio 
te vijesti od nekoga drugoga. Očito je, da je taj drugi morao 
biti svjetovnjak, koji se nije razumio u crkvenu terminologiju. 

Tako se je dogodilo, da je jedan nestručnjak, videći naslov 
« Missala Rimskoga Sctegna... », zaključio, da se radi o misalu, 
a u stvari je to bio samo jedan od toliko poznatih ili manje 
poznatih lekcionara. Isto tako one riječi « jussu... Benedicti XIV 
— po Sapovjedi Benedikta P.P. XIV. », dale su povoda, da se 
stvori zaključak o neposrednoj zapovijedi Rusiću da napiše i 
prevede svoj lekcionar. Usporedimo li naslov lekcionara s onim 
Novoga Uvieta, vidjet ćemo, da se i tamo nalaze riječi « jussu — 


5 F. M. APPENDINI, Notizie, II, str. 305. 

4% Obilni popis dokumenata vidi u M. JAPUNDŽIĆ, M. Karaman, str. 49.57. 

5 Benedikt XIV., (1740-1758) Prospero Lambertini, prije bolonjski nadbi- 
skup, bio je poznat radi svoje vesele ćudi, šaljivosti i mnogih. prijateljstava. 
Postavši papom, naglo je prekinuo sva svoja prijateljstva i privatne veze, pa je 
na račun toga preokreta nastalo mnogo anegdota. 

po Sapovjedi », ali ne više po zapovijedi Benedikta XIV., nego 
« jussu Sixti V. », koji je živio više od 100 godina prije Rusića 
(1585-1590). Jednako nalazimo i na misalu Karamanovu. « jussu 
Ss. D.N. Papae Urbani VIII. (1623-1644) editum. » 

Jasno je, da ni Siksto V. nije mogao dati naredbu Rusiću, 
niti Urban VIII. Karamanu, da prirede svoje knjige, nego se 
riječi « jussu — po Sapovjedi — poveleniem », odnose na izda- 
nje originala, a ne pojedinačnih prijevoda liturgijskih knjiga. 

Drugi prijevod Rusićev jest « Novi Uviet Gospodina nascega 
Iesusa Christa uopcjegnenoga glascegna. » 

To je papirni kodeks, koji se čuva u Arhivu Propagande. 
Veličina obične oktave, uvezan u karton zelene boje (mezzotela). 
Pisan je u jednom stupcu. Ima XXI + 810 stranic2. Sadržava sva 
četiri Evanđelja i Poslanice. 

Za taj prijevod, kao i za t.zv. misal, Ljubić doslovno piše: 
« Rusić napisa na istoga Papu, a proti Karamanu svoje dielo, 
Annotazioni in Ordine alla verssione slava del Messale Romano 
i posla ga skupa sa svojim prievodom Misala i Novoga Zakona 
istom Papi na razsudjenje. Karaman odgovori sa svojimi Con- 
siderazioni, punimi netemeljitih prigovora, ali ipak pobiedi, jer 
su mu pri ruci bili sudci, tada izabrani od rimske stolice, da rieše 
tu razmiricu, tomu poslu neviešti, Ant. Tripković biskup ninski 
i Vasil Bošković. Toga radi bje zabranjeno tiskanje Rusićeva 
misala i Sv. Pisma ».“* 

Na to moramo odmah reći, da je Tripković bio određen 
samo za ocjenu Rusićeva Novog Uvieta, a ne Karamanova mi- 
sala. 

Nadbiskup Karaman je imao toliko ugleda kod Rimske Ku- 
rije, da se je mogao sam braniti, pa je u svojem djelu « Consi- 
derazioni » na više od 600 stranica dokazao dokumentima i izvan- 
rednom spremom i poznavanjem jezika, povijesti i teologije, da 
nijesu « Considerazioni », nego upravo « Annotazioni », ne samo 
pune netemeljitih prigovora, nego još više zlonamjernih podvala 
i iskrivljivanja činjenica. Očito jedna oznaka, koja Rusiću služi 
malo na čast. Naprotiv biskup ninski Antun Tripković bio je 
određen da dade ocjenu Rusićevu Novom Uvietu. Ta ocjena je 
bila dodana samom Rusićevu originalu. Ocjena ili bolje izjava 
vrlo je kratka i jasna, pa mislim, da će biti dobro, da je u cjelini 
prepišem. Evo je u našem vjernom prijepisu. 


5 &, LJUBIĆ, Ogledalo, II, str. 464. 

« Cum mihi, statim ac ad Ecclesiam Nonen. electus Romam 
perveni, demandata fuerit a Ss.mo D.N. Benedicto XIV. P.O.M. 
revisio hujusdam Versionis Novi Testamenti dialecto Illyrica 
conscriptae a praesbytero Stephano Rosa Ragusino, et Ss.mo 
D.N. anno Jubilei 1750 pro illius approbatione porecta ut de 
illius dialecto meam ferrem sententiam, versionem istam legi 
et consideravi eamque prorsus vulgari dialecto Illyrica Bosnen- 
si seu Ragusina omnibus pervia, et usuali confectam reperi, 
prout quisque Illyricae linguae peritus facilime dignoscere po- 
test. Et ita fide facio, ac verbo Veritatis *estor. 

Datum Romae ex edibus Domesticis “*ie 3 Augusti 1754. 

Antonius episcopus Nonensis m. propria »." ' 

Dakle biskup Tripković imao je samo dužnost da ustanovi 
jezik Sv. Pisma, pa kako sam kaže, « svatko tko zna hrvatski 
jezik (Illyricae linguae peritus), može potvrditi, da je Sv. Pismo 
prevedeno na hrvatski jezik bosanskoga ili dubrovačkoga go- 
vora ». To je sve, što je izjavio biskup Tripković, koji bi po 
riječima Ljubićevim bio «tomu poslu dosta neviešt », no tko 
pozna tadašnje crkvene propise o prevođenju Sv. Pisma na na- 
rodni jezik, zna da je to bila ujedno osuda Rusićeva prijevoda. 

Da se izbjegne širenje protestantskih ideja, Tridentinski 
koncil i pape Pavao IV. (1555-1559), Sikto V. (1585-1590) i Kle- 
ment VIII. (1592-1605) izdali su stroge norme, ne samo za pre- 
vođenje na narodni jezik, nego i za samo čitanje već odobrenog 
teksta na narodnom jeziku." 

Sasvim je sigurno, da je za savjet bila pitana i dubrovačka 
biskupska Kurija, pa nije isključeno, da je odgovor bio negati- 
van, ako već ne zbog drugih razloga, ono barem radi Rusićevih 
jezičnih novotarija. 

Naprotiv Tridentinski koncil je dopuštao prijevod Sv. Pi- 
sma na narodni jezik onih dijelova (perikopa), što se nalaze u 
misalu i koji su bili određeni za čitanje puku. Tako je na hrvat- 
skom jeziku bilo više lekcionara. 

God. 1495. tiska svoj lekcionar franjevac fra Bernardin Spli- 
ćanin u Mlecima. Na početku lekcionara stoji: « Incipit vulgari- 
sacio dalmatica epistolarum et evangeliorum atque prephacio- 


17 Tekst ocjene nalazio se je u privitku originala s ovom opaskom: « Que- 
sta copia del Nuovo Testamento in Lingua Slava tradotto dall'Abb.e Stefano 
Rosa fu mandata in Archivio da Monsig. Ill.mo Antonelli per conservarla etc. ». 

" Usp. Bibbia, u Enciclopedia Cattolica, Il, Citta del Vaticano 1949, col. 1559. 
i P.H. Horri - P. B. Gur, Introductio generalis in Sacram Scripturam, Romae 
1960, str. 545, n. 700. 

num et benedictionum continnencium in Missali », a na koncu: 
« Evangelia et epistole cum prephacionibus et benedictionibus 
explicunt: emendata et diligenter correcta per fratrem Bernar- 
dinum Spalatensem. Impressum Venetiis per Damianum Medio- 
lanensem ». Taj lekcionar je pretiskao god. 1543. Trogiranin Dom 
Benedikt Zborovčić god. 1586. Trogiranin Dom Marko Andriolić 
i napokon god. 1613. franjevac fra Ivan Bandulavić Skopljanin 
(Bosansko Skoplje, danas Vakuf). 

Bandulavićev lekcionar nosi naslov: « Novo istomačenje Pi- 
štola i evangelij priko svega godišta sa svime koja dosad u slo- 
vinski jezik istomačeva manjkahu. Po fra Ivanu Bandulaviću 
Skopljaninu ». I drugi manji poznati ostali u rukopisima." 

No povratimo se na Rusića. Rusić na početku svoga prije- 
voda stavlja najprije na latinskom jeziku posvetu svoga djela 
papi Benediktu XIV.. a zatim na hrvatskom « Nacinik pravovier- 
nom sctiozu », u kojem tumači razloge zašto je taj prijevod 
učinio. 

Tekst je preveden iz latinskoga originala, što ga je odobrio 
Tridentinski sabor i po naredbi Siksta V. i Klementa VIII. bio 
tiskan. 

Što se tiče jezika, Rusić sam kaže: « Poklagnamtiga iSgo- 
vorena oniem jeSikom, koga slavni usaernusci (!) pod Ostroil- 
lom svoiem voevodom i kragiom uveddu u Dalmaziu, u gnoj 
stranami, koje Bosanske imenujuse u koiem i Dvor svoga kra- 
glevagna bilisu ughgneSdili ». Dakle, to bi bio jezik, koji su 
uveli Goti. Tu se Rusić očito oslanja na Tomu Arhiđakona. To 
je upravo jezik, koji je matica drugih slavenskih jezika i zato 
“najuređeniji. Iz toga su jezika nastali « toliki jeSizi, Pogljakaa, 
Moravaa, Boemaa i inieh takieh gljudstvaa ». 


9% Bandulavić Ivan, franjevac. Rodio se je u Skoplju Bosanskom (danas 
Donji Vakuf). Misionar u Bosni i Srbiji. (Znameniti i zaslužni Hrvati 925-1925, 
Zagreb 1925, str. 17.). — Napisao je: Novo istomačenje Pištola i evangelij priko 
svega godišta sa svimi koja dosad u slovinski jezik istomačena manjkahu. Po 
fra Ivanu Bandulaviću Skopljaninu (Hrv. encikl., TL, 187.). 

Bernardin Splićanin, franjevac, pisac jednoga Lekcionara. O njegovom ži- 
votu ne zna se ništa. Lekcionar mu je izdao T. Maretić g. 1885. prema prvom 
tiskanom izdanju od godine 1495., dok je jezik Bernardinova Lekcionara u vezi 
s jezikom zadarskoga rukopisnog lekcionara iz prve polovice 15. stoljeća i Lek- 
cionara Dubrovčanina Nikše Ranjine od 1508. obradio M. Rešetar u studiji Jezik 
primorskih lekcionara (Rad 134 i 136) (Hrv. encikl., II, 435). 

Kašić Bartol, isusovac. Rodio se je na otoku Pagu 1575. g. Misionar u 
Slavoniji, Vojvodini i Srbiji. Učitelj filozofije u Dubrovniku i propovjednik. 
Umro je u Rimu g. 1650. Napisao je više djela; između ostaloga preveo je Sv. 
Pismo na hrvatski. (Vidi: M. VANINO, Le Barthćlemy Kašić S. J., ćcrivain croate 
(1575-1650), u Archivum Historicum Societatis Jesu, VI (1937), 216-258). 

Rusić nije napravio prijevod « tascte horre, da budem u no- 
vine udaratti », nego da vjernicima, osobito onima neukima pruži 
duhovnu hranu Riječi Božje: « Takoda (sctoje do mene) nebu- 
dese vidjeti, da gnegovi prilicnizi maghnu Sa kruhom, a da nei- 
madu kobiimga podo raSdrobjena ». 

Drugi razlog, koji ga je naveo da priredi prijevod, jest, što 
do tada nije bilo ni potpunoga, ni dobroga prijevoda Sv. Pisma. | 
Tako postoji prijevod Benedikta « Borovea », Ivana « Bandula- 
vichja » i « Bartolomie Kassichja », ali « Ona kaerzatasu, a ova 
pokropiena negdje krivotomacniem riecima: Ter oba maercee 
pravizzu Gospodinova nauka ». 

Uz te prijevode pisane dalmatinsko-bosanskim jezikom i la- 
tinskim slovima, postoje i drugi prijevodi « pismenim (ko s«ku) 
Ierolimskiem napisana: i ta Dalmatinskiem Bosanskiem jeSi- 
kom », a zatim « prinos smuchjen Cirilanskieh Bibliaa ». Što se 
tiče ovih zadnjih, one su prevedene iz grčkih matica i često vrlo 
iskrivljene, kaže Rusić. 

No, budući da je i on samo čovjek, pa može lako pogriješiti, 
svoj rad podlaže sudu Apostolske Stolice, koja je jedina mjero- 
davna da dade svoj sud. « Niktor dakle prie vremena, i prie 
tanka mudra iSkuscegna u icemu neosudime ». 

Razlozi, što su vodili Rusića, bili su vrlo osnovani: dati na- 
rodu duhovno štivo i podati ga u dobrom prijevodu. 

No Rusić nije računao s jednom vrlo važnom činjenicom, a 
to je, kako smo već vidjeli, zabrana Tridentinskoga koncila, da 
se izda cijelo Sv. Pismo na živom jeziku, pa je tako sav njegov 
trud ostao uzaludan. 

Iza « Nacinika », t.j. uvoda, slijedi « Pripisalaz ugljudnom 
sctiozu », u kojem Rusić tumači svoj način « Pravopissa ». Bu- 
dući da svaki pisac piše na drugi način, zaključuje Rusić, « da 
je stvar najraSbornija uSet Pravopis Sa one hitropisagne, 
koje Sapisuju rieci onako, kako se one iSustivaju ». Nadalje 
tumači, kako je sastavljao slova, « koja uputno sklopjena iSgo- 
varaju svaku riec prem onako, kako se ona, najugljudnije od 
Boscgnaka umudrenieh iSrice ». Pustivši po strani njegovo dugo 
tumačenje, kako se piše pojedini glas, mi ćemo ukratko poka- 
zati današnjim našim slovima njegov način pisanja. 

Današnje slovo i glas -c- označuje sa -z-, prema talijanskom, 
na pr. saerze. 

Za oznaku -č- upotrebljava -c- ili -cj-, na pr. grecko, pacek, 
Pogljacke Kragljevine, cjakavo itd. 

Meko -ć- označeno je po pravilu -ch-, ali vrlo često i sa -chj-; 

prvi oblik dolazi osobito na koncu riječi ili ispred -i-, drugi oblik 
dolazi ispred drugih vokala: sachi, kaSsjuch, bitchje, Bandu- 
lavichja itd. 

Za glas -g- upotrebljava spoj -gh-, pa tako misli izbjeći ta- 
lijanskom izgovoru slova -g-, koje se u spoju -ge, gi- izgovara 
-dže, dži- prema tome piše: slogghe, poghlavne, moghlo, meghju, 
no nalaze se i oblici bez dodanog -h- kao na pr.: negdi, gdjegod. 

Po pravilu naše slovo -h- pisalo bi se spojem -ch-, no nalazi 
se i samo -h-, kao u riječima Vaerhovnomu. Kao i u drugim 
stvarima, Rusić ni u svojem pravopisu nije sam sebi dosljedan. 

Glas -i- piše na dva načina: redovito -i-, a sa -j- « rieci pro- 
scjastoga doba, kao -bj, primij ». 

Slovo -k- upotrebljava u hrvatskim riječima, dok u onima 
stranoga porijetla upotrebljava spoj -ch-, kao Christ, Christjanin, 
«er -k- kaerknivajuchi, a -ch- pridiscjuchi na Grecku imase 
iSustiti ». 

Za naš spoj -lj- dosljedno upotrebljava skup -glj-: Pogljacke 
Kragljevine, Vanghjeglja; dok za spoj -nj- upotrebljava talijan- 
ski način pisanja -gn-, kao na pr.: pomagnkagne, nastojagne. 

Slovo -s- po pravilu piše -s-, a slovo -š- piše spojevima -sc, 
scj-, kao u riječima: sctegna, scigljak, sctoje, naghjesc, scjusc- 
kavo. m 

Glas -z- označuje slovom dugim -S-; tako bi bilo barem po 
pravilu, no nerijetko i obično -s-, osobito ispred zvučnih kon- 
sonanata, tako piše Semglja, Satvor, ali jesikom, isvodi itd. 

Za slovo -Ž- ima spojeve -Sc, Scj- kao na pr.: Scena, Scalos, 
kascjuch. ; 

Sonantsko -r- piše spojem -aer- gdje -ae- odgovara starom po- 
luglasu, jer kako sam kaže, ne piše se ni srze, serze, « docim 
meghju -s- i -r- ulazi glas -ae- pollu iSjedeno ». 

Rusić ima još druge dvije osobine. Prva je, da upotrebljava 
posebne znakove, koje on naziva nadslovke ». Osctru nadslovku 
umjestioje (t.j. pisac), sa uSrecje SabigljeSciti, ko na rieci pom- 
no prionutogdjegod teScku, Sa pokaSat minuto vrieme, ko na 
rieci poklč, usč: gdjegod povagliteglnu, Sa Slamenit glas pova- 
gljan, ko na rieci miik, pit ». 

Druga je osobina, da označuje duljine riječi i vokala, pi- 
šući vokale dvostruko, odnosno kratkoću označuje dvostrukim 
konsonantima, kao na pr.: Pogljakaa, Moravaaa, Svetitegljaa 
(gen. pl.), vrella, horre, sctitti itd. 


2 S. RUsIĆ, Novi Uviet, str. I-XXI. 

Da bude što jasniji, Rusić pokazuje glagoljskim i ćirilskim 
slovima one spojeve, koji bi mogli zavesti čitaoca u sumnju.“ 

Preostaje još da prikažemo jezik Rusićevih prijevoda. Ne 
možemo dati iscrpni prikaz Rusićeva jezika, jer prelazi prostor 
ovoga članka. Da ga prikažemo samo u glavnim crtama, i prema 
tome prilično površno, moglo bi zavesti mnoge na misao, da 
želimo umanjiti Rusiću onu slavu, što su mu je dali Ljubić i nje- 
govi sljedbenici. 

Stoga smo odlučili, da radije uzmemo nekoliko poredbenih 
tekstova, koji će najbolje prikazati razliku između jednoga i dru- 
goga Rusićeva prijevoda, te razliku između njegova prijevoda 
i onih njegovih zemljaka. 


II. 


Poredbeni tekstovi 


Najprije pod A dajemo dva teksta Rusićeva prijevoda iz 
lekcionara i Novog Uvieta. Kao tekst donosimo evanđelje prve 
nedjelje Došašća. 

Pod B uspoređujemo tekst Rusićeva lekcionara sa tekstom 
kodeksa Vat. knjižnice Fondo Neofiti 55. 

To je papirni kodeks formata 21 x 31 cm; prema novoj 
folijačiji ima 197 folija (stara paginacija 412 str.). Kodeks sa- 
drži hrvatski prijevod cijeloga misala. Na njemu je svojevre- 
meno radio skriptor Vat. knj. prof. Giannelli, no rad mu je pre- 
kinula preuranjena smrt. Poslije njegove smrti željeli smo mi 
produžiti taj rad, no posao je bio povjeren opet jednomu Ta- 
lijanu, koji još nakon deset godina nije se skoro ni prihvatio 
posla. Cenzor slavenskih kodeksa Vat. knjižnice iz prošloga sto- 
ljeća Bobrowski, pripisao je na početku kodeksa ovaj sud: « Mes- 
sale croato secondo i! rito romano, scritto con lettere latine 
nella lingua usata in Dalmazia. Dagli indizi filologici e paleo- 
grafici puč essere del XVI secolo o del principio del XVII. 

L'Alberti dall'isola di Lesina mandd a Roma un messale 
manoscritto illirico circa il 1634-40. Nello stesso tempo tradu- 
ceva in Roma il messale illirico Tomko Mrnavić Vescovo di Bo- 
snia. Che sia uno di questi? ». 

Danas se obično drži, da je misal napisao odnosno preveo 
franjevac fra Bonifacije Drkoličić ili Drkolica, rođen u Dubrov- 
niku početkom 16. st., biskup dubrovački i stručnjak za biblijska 

pitanja. Umro je u Temišvaru g. 1582., kao izagnanik iz Domo- 
vine, jer nije htio bez suda da osudi nekog svećenika, koga je 


progonila dubrovačka vlada.“ 


Kao primjer donosim izvatke iz Muke po Mateju i Marku. 


Lekcionar 


Sctegne kgnighe BlaSsenoga 

Pavla Poslanika Rimjanom 
Rimjan. 13:13 

Bratchjo Snamo, daje dobba, 
da mi vech oda sna ustanemo. 
Sadarboje nasce spasegne bli- 
Sce, neg kadarsmo vierovali. 
Noch prosclaje a danse-je pri- 
bliScio. Odmetnimo dakle tam- 
na djella i obuzimose u oru- 
Scje svjetlo. Kakono ob dan, 
dicno hoddimo: ne u povecer- 
kah, i piandoscegnim, ne u klie- 
tisctich, i beS-sramnostima, ne 
u inadjegnu, i Savidosti: neg 
budditte obuceni u Gospodina 
Iesusa Christa. 

koko 

Sliedegne svetoga Vanghje- 
glja po rodu Luke. 

Luk. Poglav. 21 redak 25 

U ono vrieme. Rece Jesus 
Ucenizima svoiem. Bitchje Sla- 
megna u sunzu, i mjesezu, i 


Novi Uviet 


Rimjanom Poghil. XIII - 11 

I to buduch da Snamo vrie- 
me: erje doba da mi vech oda 
sna ustanemo. Sadarje nasce 
spasegne bliSce neg kadz:smo 
vierovali. Noch procslaje, a dan- 
seje pribliScio. Odmetnimo da- 
kle tamna djela, i obuzimose 
u oruScje svietlo. Kakono ob- 
dan dicno hodimo: ne u po- 
vecerkah, i pjandoscegnim i ne 
u kljetisctih i beSsramnostima: 
ne u inadjegnu, i u Savidosti. 
Neg budite obuceni u Gospo- 
dina Iesusa Christa i nemojte 
nastojati na put u pohlepah. 


koko 


Blagovies po Luzi 
Poghl. XXI - 25 

I bitchje Slamegna u sunzu 
i miesezu i SvieSdami na Sem- 
gljah stiesctegne narodaa pri 
smuchjegnu bukke od mora i 


4 Drkoličić ili Drkolica fra Bonifacije, franjevac. Rodio se je u Lopudu 
poč. 16. st. Nauke je svršio na Sorboni. Vršio je visoke službe u svom Redu. 
Bio je stručnjak za biblijska pitanja. Apostolski misionar « plenissima cum po- 
testate ». God. 1564. imenovan je stonskim biskupom. Obnovio je Sveti Grob 
i napisao više djela na latinskom jeziku. God. 1581. bio je izagnan, jer nije htio 
bez suda osuditi nekog svećenika «zločinca », kojega je osudila dubrovačka 
vlada. Shrvan bolešću i starošću, umro je god. 1582. u Temišvaru. (Hrv. encikl., 


III, 62-63, pod Bonifacije fra.). 

SvieSdami: i na Semgljah stje- 
sctegne narodaa, pri smuchje- 
gnu bukke od morra, i od valo- 
vaa: sahnuch ... od strahhe, i 
iS-cekivagna onieh stvarji, koje 
pridochchje svemu  uselegnu. 
Er krepcine nebeske kretatchje- 
see. I tad vidjetchjee Sina cjo- 
vjecjanskoga gdi dohodi na 
oblaku s" vlasnictvom velikiem, 
i velicjanstvom. Ier cim te st- 
vari pocnuse dogaghjati, oba- 
Srit*ese, i uSdighnitte glave va- 
sce: >r pristupa vasce iSbavje- 
gne. I rece im slikovagne. Pa- 
Sitte smokvu, i sve stabre: kad 
iSvode vech iS sebe vochje, po- 
Snate, da bliSuje lietto. Na isti 
nacin i vi, kad vidite ove stva- 
risgaghjatse, urasumitese... 


Lekcionar 


Nedjeglja Zvietna 
Strudjegne Gospodina  na- 
scega  Isu-Christa po rodu 
Matthea 


skupiscese Ceonizi Svetiie- 
glja, i starostie naroda u dvor 
poglavize svetitegljskoga 


Lekcionar 


i suiechjasce da JeSusa hi- 
sto uhitee 

— pristupj k'gnemu Scena, 
koja imasce sklenizu pomasti 
mnogo szjegnene ter gnemu, 
koi leScjasce obrokujuchi iSli 
na glavu 

od valovaa. Sahnuch cegljad od 
strahhe i iS-cekivagna onieh 
stvarji koje pridochchje svemu 
uselegnu: er krepcine nebeske 
kretatchjese: I tad vidjetchjee 
Sina cjovjecjanskoga gdi doho- 
di na oblaku s' vlasnictvom ve- 
likiem i velicjanstvom. Ier cim 
te stvari pocnuse dogadjati 
obaSrittese i uSdignite glave 
vasce: er pristupa vasce iSba- 
vjegne. I rece im slikovagne: 
PaSite smokvu i sve stabre: 
Kad iSvode vech iS sebe vochje 
poSnate da bliSuje lieto. Na 
isti nacin kad vidite ove stvari 
Sgaghjatse, uraSumitese, 


Misal Neofiti 55 


Nediegla od palama 
Passion po Mathiu 


Tadase  sabrasce  poglavize 
popouskee: i starzi puoka: u 
duor poglavize popouskoga 


Misal Neofiti 


tere uieche ucinisce da ieSu- 
Sa hinbeno uhuate 

— priStupij k gnemu scena: 
imaiuchie blustuo odalabrastra 
pomasti uriedne teriu prolij na 
glauu gnega siedechiega 


2 Lekcionar, fol. la-b; Novi Uviet, str. 467-468. 

— I buduch rekli BoScie pie- 
snoslavje, uSidosce na goru 
Maslinsku 

— Josc da podobno budde 
da ja umrem s'tobom, nechju- 
te Sanjekati 

Tadar rece im USjaddana-je 
duscja moja do umaerchja 

— Bditte, i molitese, da neu- 
nutritese u napas. Duh ej hra- 
bren-je, nu put slabba. 

— A oni, koiga pridauasce, 
biasceim podao bigljesce, re- 
kuch. Kogagodjer buddem po- 
gljubnuo, toje, uhittittega. 

— Sdravo moj Nauciteglju. 
I gljubnuga. A JeSus recemu 
Sljubicnice, uSascotosi doscjo? 

— Ere svi oni, koi uSimgliu 
mac, od maccja poghinutchje. 
Jeda mnisc, da ne mogu molit 
Otza moga i poklonitchjeemi 
sadar vech od dvanaes scesti- 
suchnjiz Viesnikaa. 


* Lekcionar 


— Tadara ga Sapgljunusce 
u obraz gnegov, i Samlatniza- 
maga iS-Samlativasce 

— A Petar sjeghjasce vani, u 
dvoru. I pristupi k' gnemu jed- 
na raba, rekuch 

— Prije nego pievaz budde 
uSpojat, triscmechjesc Sanje- 
kati 

— I veSana privedoscega, i 
pridasce Pontinskomu Pilatu 
Banu 

— naveden od pokajagna po- 
nese naSad tridesti srebaerni- 

— I zahualiuxe: rekxe pietie 
izajdosce u goru maslinsku 

— Joxte akobimi potreboua- 
lo umrieti stobom nechiute za- 
taiati 

— Tada im rece xalosnaje du- 
xa moia deri do smarti 

— Bdiete i molite da neulie- 
sete unapast, Zaxtoboie duh 
priprauan alie puot neiakaa. 

— A onij koinoga izdaa: po- 
daim zlamenie gouorechi, ko- 
iegagodi zelouati budem onoie 
darxitega. 

— Zdrau mextre. / erega ze- 
loua, I rece mu Iesi:s. Priate- 
gliu naxto si doxao. 

— Zaxtobo sui koi noxa po- 
diraiu od noxa umiraiu, Toili 
mnijx da ne mogu moliti otza 
moiega terebimi dao Sada ue- 
chie od duanaidesete zastupaa 
angeloua 


Misal Neofiti 

— Tadai pgliuuaxe uobraz 
gnegou i dlanmiga i zauxniza- 
mi pobixe. 

— Ali Petar siediexe uduoru 
izuanka, I pristupij k gnemu 
iedna robigna gouorechi 

— paruo negolj pieuaz zapoe 
trikratme zataisc 

— I suezana pouedoxe ga i 
pridaxe ponziu pilatu starie- 
xini 

— pokaiauxise prinese tride- 
sti dinaraa srebarnieh poglaui- 
zam popousziem i stariexinam 

kaa ceonizim svetitegljskiem, i 
starostami 

— Aoni riesce. Tescto nami. 
Tichjescse vidjati 

— Neg budduch povjecchjal- 
li kupisce na gnimi gnivu sud- 
djelnika, Sa grobnizu prohod- 
nikom. 

— Govoree svikolizi Buddi 
na kriSc pribjen. 

— BeSgrjescjan ja sam od 
kaervi pravednika ovoga. vi. 
chjetese vighjati 

— Tadar vojnizi uSamsci Je- 
Susa u dvor, skupisce k gnemu 
svekoliko dvorstvo. Isvukusci- 
ga, dolamom rumenom ogarnu- 
scega. 


Lekcionar 


— I kleknuti prid gnim, rug 
gnime tvorahu 

— I postavisce po vaerhu gla- 
ve gnegove vinu gnegovu napi- 
sanu, Ovoje JeSus kragl Scju- 
dioski 

— To isto i raSbojnizi, koi 
biehu na kriSc propeti scgnime 
opogovarahumu 

— I od scestoga dobba tma 
uciniSe po svoj zemgli do dob- 
ba devetoga. 

— i hridi raSziepiscese, i gro- 
bovi otvoriscese, i mnoga Sve- 
taz Tilesa, koi biehu Saspali 
uskaersnusce 

— A voevoda stotericni 

— I bjehu tuj Scene mnoghe 
iSdaleka, koje sliedom iscle bie- 
hu Sa IeSusom 

— Xtoe zatoi nam, Tisi uidio 

— I dogouor uciniuxe: ku- 
pixe na gnih gniuu gchuionu na 
pokopanie putnikouaa 

— Rekoxe sui, daSe razap- 
nee. 

— prauSam 
prauednika  ouogai: 
uidieti 

— Tadai iunazi gospodareui 
uzamxi ieSuSa u sudnizu: sku- 
pixe k gnemu Suekolike duo- 
rane. I Suukxega plaxtinomga 
Suionom ogarnuxe. 


iaa od karui 
uichiete 


Misal 


Tere poklezaiuchie prid gni- 
me: porugavahuSe gnime 

— I postauixe nad glauu gne- 
gouu uzrok gnegou upiSan. Ouo 
je ieSuS nazaranin: kragl xi- 
douskij 

— Toi iSto i raSboinizi koi- 
no biehu raSpeti xgnime pri- 
xarahu. 

— i od xestoga caSa: tamno- 
StiSe ucinixe_ po suoikolikoi 
zemgli: deri do deuetoga caSa. 

— i Stiene raSpukoxe: i mno- 
ga tileSa Suetieh koi biehu 
umarli uSkarsnuxe 

— Ali uoeuoda Stotnik 

— A biehu tad ondie xene 
mnogee od ISdaleka koie bie- 
hu sliedile ieSuSa 


Neofiti 

. — Strudjegne Gospodina na- 
scega IsuChrista po rodu Marka 

— Biasce VaSam priesnasct- 
va do dva dni 

— I biehu gneki, koi uSijedi- 
vahuse unutra sami u sebi 

— i dati uboScjadim 

— rezite gospoditeglju od 
kucchje, da Ucitegl pita gdje je 
pristaliscte moje 


Lekcionar 


— i onchjevam ukaSati gor- 
nizu veliku nacignenu 


— Dani vaj cjovjeku onomu, . 


po komu Sin cjovjecjanski bit- 
cchje pridan. Dobro biescemu, 
da ne biescese rodio cjovjek 
oni. 

— I jeduch oni, uSe JeSuS 
brascenizu, i blagoslovgljajuch, 
raSlomi i podda im 

— Nu potom buddem uSka- 
ersnuo, otitchju vam naprieda 
u Galileiu 

— Josc da uSbodobglje, da 
ja pored stobom umrem, ne- 
Sanjekahte 

— Bditte i molitese, da ne 
ugljescte u iskuscegne. Duh ej 
hrabren-je, nu put slaba. 

— i scgnim naloga uSmo- 
Scna s' macim i daervjem 

— Ja raSonoditchju zarkvu 
ovu rukami satvorenu 

— i vidjetche Sina cjovjecja- 
nskoga, posadjena ob desnu 
vriednosti BoScie, i dohodecja 
s'oblazim nebeskiem. 

— I biasce jedan, koise Sva- 

— Muka gospodina naxega 
IeSuSa hristosa po marku 

— Biexe vazam i priexgnak 
po duieiu dneh 

— A biehu niekoi nedostoino 
podnoSechi sami u sebie 

— tere dati uboziem 

— rezite gospodaru od ku- 
chie ierti meStar gouori: Gdi- 
gie (!) pokriplenie moie. 


Misal Neofiti 


—I onuam chie ukaSti mie- 
sto (Aliti goStinizu) ueliku na- 
Steranu 

— Ali h'aoh onomuichouie- 
ku: pokomusSe Sin clouicianski 
izdaa: Bogliemu biexe daSe ne 
bude porodio oni clouiek 

— I blaguiuche: uze ieSuS 
kruh i blagosgliugliae razlomi 
i poda im 

— Ali kada uSkarSnem:' po- 
chichiu priduami u galileiu. 

— Prem akobimi potriebno 
stobom umrieti nechiute zataiti 

— Bdite i molite: neka neu- 
liezete u napaSt: Zaxtoboie duh 
nagao, ali put neiaka. 

— i xgnim narod mnogi S 
macim i S palizami. 

— Ia chiu razoriti zarkuu 
ouui rukotuornuu: 

— I hochiete uidieti Sina 
clouiecanskoga siedechi obde- 
sna silee boxie i greduchie u 
oblazieh nebeSzieh. 

— A biexe iedan koiSe Suaxe 
baraban Koi biexe u uzi Sa oni- 
Siemi koiSu od Suadee: koi u 

sce Barabba koi s' raSiscjao- 
zim biasce u tamnizi, koi u 
raSchju biasce ucinio covjeka 
ubojstvo 

— Tim vojnizi povedoscega 
u dvor sudisctev, i SaSivgljuu 

Suadi biexe ucinio uboiStou. 


— Aliga iunazi pouedoxe unu- - 


tra u duor od sudnizee tere 
Sazuaxe Sue duorane. I obuko- 
xega u Suilu i postauixemu 
spletxe korunu tarnouu. 


sve dvorstvo: i odjevajuga ru- 
melkom i nalagajumu pletuchi 
taernov vienaz ? 


Mislimo, da je ovo nekoliko poredbenih tekstova dovoljno 
ne samo da se osvijetli jezik Rusićev, nego također da bolje 
upoznamo i samu osobu Rusićevu, a ujedno i da proci'jenimo 
vrijednost ocjena, što su o Rusiću i njegovim cenzoriria dali 
Ljubić i drugi. 

Misal Neofiti bio je pisan pred 400 godina, t.j. 200 godina 
prije Rusića, ipak nam je bilo njegov jezik, bilo gramatika, bilo 
pravopis, bliži, nego oni Rusića. Mnoge riječi Rusićeve, prema 
onima misala Neofiti, ili su ishitrene, t.j. nijesu nikada postojale 
u narodu, ili su nategnute, ili su nepotrebni arhaizmi. Evo samo 
nekoliko primjera (na prvom mjestu dolazi Rusić, na drugom 
Neofiti): čeonik: poglavica; svetitelj: pop; histo: himbeno; 
ugrobljen biti: pokopanje; unutriti se: uliesti; ljubnik: prijatelj; 
nadkošuljak: suknjica, i t.d. Još gore zvuče neke gramatičke 
konstrukcije i oblici: zapljuneše: pljuvaše; zamlatnicama ga iz- 
zamlatiše: zaušnicama pobiše; naveden od pokajanja: pokajavši 
se; tićeš se vidjati: ti si vidio; koje sliedom išle bjehu: koje bjehu 
sliedile; podjite za njim na kuću: podjite za njim u kuću; posa- 
djen za stolnicom: koji sjedi i t.d. Isto tako moramo reći, da 
je pravopis Neofita kudikamo praktičniji nego Rusićev, jer je 
pisac misala gotovo za svaki glas našao samo jedan znak, odno- 
sno slovo, dok se Rusić vrlo često služi za isti glas spojem od 
3 do 4 slova. 

Imajući pred očima te činjenice, ne će nam biti ništa čudno, 
da su već suvremenici i mještani Rusićevi o njegovim djelima 
izrekli negativni sud. Dapače, sam Appendini poštovatelj Rusićev, 
nije mogao, a da ne kaže, kako smo već vidjeli: « non andd esente 
da critiche per aver adoperato de' termini troppo ricercati ». 


23 Lekcionar, 118a-132b; Neofiti, fol. 69-74b. 

Radi istih razloga čudna je također izjava Ljubićeva o nespo- 
sobnosti Rusićevih cenzora. Već smo vidjeli, da je biskup ninski 
Antun Tripković dao samo izjavu, da je Rusićevo Sv. Pismo 
prevedeno na hrvatski pučki jezik, i ništa više. Vidjesmo i po- 
sljedice te izjave. No ukoliko je postojala i detaljna studija o 
tome jeziku, koja se je možda izgubila, ili je nama barem ne- 
poznata, onda je to mogao biti još jedan razlog više, zašto nije 
došlo do tiskanja Rusićeva prijevoda Sv. Pisma. Naime, u tome 
slučaju Rusićev bi prijevod bio suvišan, jer onima, kojima je po 
najboljoj Rusićevoj namjeri prijevod bio namijenjen, t.j. širokim 
narodnim slojevima, ostao bi knjiga sa sedam pečata, jer bi ga 
jedva tko dobro bio razumio. 

Resume 


Dans la seconde moitić du sičcle dernier Etienne Rusić et ses ćcrits 
devinrent importants. Le Professeur Simćon Ljubić le proclama le fauteur 
de la liturgie nationale et de la propagation parmi le peuple de la Sainte 
Ecriture en langue nationale. En vćritć telle ćtait intention de Rusić, 
mais il lui manqua la prćparation spćcifique et une aptitude personnelle. 

L'auteur prćsente la version de la Sainte Ecriture en langue croate 
telle qu'elle ćtait pariće a Raguse (Dubrovnik) de Rusić et en indique 
les incongruitćs. Faisant ensuite la comparaison entre la version de Rusić 
et celle plus ancienne du codex Vatican Neofiti 55, €galement en langue 
croate telle qu'elle est pariće a Raguse, prouve que celle-ci plus ancienne 
ćtait plus comprćhensible que celle de Rusić, puisqu'il employait beaucoup 
de nćologismes. 

A la fin Vauteur conclue en disant que la grande fatigue de Rusić 
est restće en rćalitć inutile. 


Ka Heutićnck Paju TusirfutA v RiMU > 
 (Srvpi InsTiTuTI CHROATORUM HISTORICI  ROMAE), u m ( 1971) 
4.2 i oedrini - ak < 


Kim: DLA AE STE 


. " PREDGOVOR (Praefatio) . O : 
“Bibliografija o: Stjepana sakača D: I (Bibtiographia Pp 


<. c:Stephani Sakač S. J.) . : do Adi A 
S pape Bonić (Rim): Porfirogenetovo Zahumlje i “Duklja. * M A i 
“<< ninova__Chelmania I Forghgbdpens gugje s Ki dara 

“< Diocleatis Chelmania) i e LALA. iL 


“Dovinne MANDIĆ (Chicago): Autentičnost, Ahđ: name Meh. voleđa 
.meda II. B. h. franjevcima (De authenticitate rescripti > 

5 . dicti Ahd-name a Mahumedo II Fr rancisce: "tis Bosnae_ m2 : : 
ee iga et Hercegovinae dati) “.-.—i te s BE < va ka 

—JosIP BURIĆ (Rim): Kanonici Bazis lon kaptola si sv. Jero. «o a a. 

“ “nima u Rimu (1589-1901) (De canonicis Capituli S. Base 
. Hieronymi Illyricorum Romae, 1589-1901) :* ; arku 
“ATANAZIJE MaTanNIĆ (Rim): Izvještaji dubrovačkih nadbi- | : 
> < > skupa i biskupa u vatikanskom arhivu (1591-1900) . 
o. “(Relationes archiepiscoporum et episcoporum Ragu... 
. :>  .sae in Archivo Vaticano asservatae, 1591-1900) . 

. Gromae. J. PRPIć (Cleveland): Rev. Juan M. Ratkav, S.E 
«< first croatian Missionary in America (1647-1683) (Rei 
..Ivan M. Ratkaj D.I., prvi. hrvatski misionar u Ame. E 

3 “Žici, 1647-1683) <. — ' MEA 
. BAZILIJE PANDŽIĆ (Rim): Pi kofešno! “Andrije Zmajevića" * 
“> “o barskoj nadbiskupiji (Prima Andreae Zmajević de_ in 

archidioecesi Antibarensi relatio) B aka 

“MARKO JAPUNDŽIĆ (Rim): Stjepan Rusić i' niegov pjevš ČE 

Sv. Pisma (Stephanus Rusić ejusque Sacrae Scriptu- ća a a 


_ 


rae versio) suki Ka 
* VLADIMIR MARKOTIĆ. (Calgary) Manuscripts darika to - 
Croatia in the British Museum in London: (Rukopisi - s 
u British Museumu: u Londonu, koji se Pee na S 
Hrvatsku) <.“_ o 6 < 
Tan VITEZIĆ (Beč): Austro-ugarska Miplarnacija i nap“ 

““ ski Zavod sv. Jeronima u Rimu (Actuositas diploma- . 
— tica Austriae-Hungariae duoad oj S. Hiero-, E 
o nymi Chroatorum Romae) .- —4 4 je ke 
ad Dušan ŽANKO (Caracas): Mandićevi povijesni ideje o fra- ks 
“+ "“njevcima u Hrvatskoj (Opera historica D. Mandić de € 
“Franciscanis | in Croatia) .“->"/>2 _ 
* Popis. IMENA. OSOBA I MJESTA . (Index Onomasticus),, : 


pei “i 


